
» Dublă perfidie. 


! Acum în preajma vizitei moşteni- 
torului de tron în România e firesc ca 
pressa maghiară să nu fie stăpânită de 
sentimente deosebit de măgulitoare pen- 
tru noi. Sa văzut din nervozitatea cu 
care a fost înregistrată în ziarele din 
„Budapesta propunerea făcută de noi cu 
privire la primirea ne proiectasem pentru 
principele de Coroană. Cu toate aceste, 

; nu credeam ca ziarele din capitala Un- 
gariei să caute din acest prilej cărări 
piezişe pentru a înfăţişă poporul româ- 
nesc şi chiar România într'o lumină puţin 
favorabilă cercurilor politice din Viena. 

| Se înțelege, că nu e nici cea dintâi nici 

| cea din urmă decepţie care ne încearcă, 
şi de-aceea putem trece cu toată liniştea 

: la obiect, 


E vorba de comentarele pe cari le 

face pressa maghiară din prilejul călă- 

- toriei cunoscutului publicist Scotus Viator 
în România. „Budapesti Hirlap“, într'un 
număr mai recent, se ocupă mai pe larg 
|! de această călătorie şi interpretările ten- 
denţioase ale acestui ziar sunt destul de 
interesante. Întreagă activitatea publi- 
cistică a acestui scriitor e adusă în le- 
„ gătură cu tendinţele politicei externe ale 
| Marei Britanii şi toată simpatia lui pentru 
popoarele subjugate-ale acestei țări se 
 înfățișază ca un mijloc de-a lovi în in- 
teresele politice ale monarhiei noastre. 
„ Britania nu poate menajă astăzi întărirea 
elementului german, — astfel zice „Bud. 














Hirlap“. A căutat deci să îmbrăţişeze 
cauza slavilor din Monarhie şi a slova- 
cilor din Ungaria pentru a slăbi puterea 
de consolidare a elementului german şi 
a început să se preocupe acum de Ro- 
mâni, fiindcă România încă poate fi 
atrasă în cercul unor aspirații politice 
ostile monaxkht6i Austro-Ungare, . dove- 
dindu-se — după zisa ziarului maghiar, — 


că; opinia publică din Țară: e întreagă 


împotriva- -acestei monarhii. Tot astfel 
în timpul din urmă ziaristica română 
din Ungaria, aruncându-şi la o parte 
masca dinasticismului tradițional, s'ar fi 
îndreptat cu simpatie spre alianța anglo- 
franco-slavă, câştigând prin aceasta in- 
teresul Britaniei care ar căută să lovească 
în poporul maghiar pentru a slăbi cel 
mai puternic stâlp al acestei monarhii. 
Aceasta este interpretarea călătoriei lui 
Scotus Viator în România de cătră „Bud. 
Hirlap“ care își încheie combinaţia tră- 
gând cu ochiul la ministerul nostru de 


-externe şi făcând apel la guvern pentru 


a întări părțile ardelene straşnic ame- 
nințate. 

E o dublă perfidie în comentarele 
acestei gazete. Iată ce vrea B. H.: 
Vrea să discrediteze temsinicia spuselor 
unor oameni nepreocupaţi cari au pro- 
vocat o judecată favorabilă naţionalită- 
ților din Ungaria în opinia publică a 
Engliterei şi pot contribui la înstăpâ- 
nirea unui curent de simpatie pentru 
noi în străinătate. De aceea vrea să 
înfățișeze toată activitatea publicistică 
din timpul mai nou şi în special obiec- 
tiva muncă lămuritoare a d-lui Seton 








Watson drept o şarjă a unor interese 
potrivnice monarhiei noastre. In acelaș 
timp când caută a creă o platformă de 
interese între opera de distrugere a na- 
ţionalităților din patrie și echilibrul in- 
ternaţional al monarhiei, crede că e ni- 
merit să compromită și legătura de sin- 
cèră prietenie a Regatului român cu 
Austro-Ungaria. Pentru acreditarea ace- 
stor apucături ziarul maghiar nu se 
sfieşte a aruncă inexactități grosolane, 
între cari şi minciuna lamentabilă că 
banul imperiului britanie ar aveă oare- 
care rost în agitaţiile noastre... 


E uşor să aduci la adevărăta valoare 
aceste înjghebări perfide. Doar ştim cu 
toţii că relaţiile României cu Monarhia 
noastră sunt şi astăzi în ogaşa unei vechi 
prietenii netulburate. Cât despre corec- 
titudinea informaţiei şi obiectivitatea de- 
săvârşită a publiciștilor de talia lui Scotus 
Viator încă, poate fi uşor convinsă străi- 
nătatea. N'au decât să şi trimită în mi- 
jlocul nostru informatorii și noi nu avem 
nici o răcoare de constatarea riguroasă 
a adevărului. 


Cu astfel de pertidii se poate con- 
tribui la amețirsa de-o zi a opiniei pu- 
blice din străinătate, se poate câștigă 
timpul foarte măsurat pentru trecătoare 
digestii bugetare, nu se poate însă aco- 
peri adevărul istoric care în fața spiri- 
telor obiective va ieși totdeauna la iveală. 


E E RC DEE 








- VIEAȚA LITERARĂ. 


Patria poetului. 


Are poetul patrie şi arta are hotară? Intre- 
' barea asta e mereu frământată şi răspunsul lim- 
pede o să întârzie mult, problema fiind din cele 
mai elastice. 
Patria poetului? E largul naturii, înălţimea 
-= văzdubului și misterul nepătruns al sufletului ome- 
nesc, e trecutul şi viitorul. Nelegată de timp şi 
de spaţiu, fantazia aleargă pretutindeni în cău- 
tarea frumosului şi a armoniei. De pretutindeni 
artistul îşi scoate elementele operei sale, materia 
primă, pe care o trece apoi prin sita propriilor 
sale simţiri. Și nu este un colţ al naturei în care 
nestavilita fantazie să nu descopere o urmă de 
frumos; nu este un om pe pământ, în care să 
nu observe un crâmpei de mişcare armonică. 
Frumosul, suferinţa şi patimile sunt universale şi 
universul e prin urmare singura patrie a poetului, 
Astfel judecă unii. 
Nemulţumiţi de o concepţie atât de vagă, 
“ alţii mai restrâng cercul de inspiraţie al artistului, 
Ei pornesc din convingerea, că poetul îşi are şi 
el de timpuriu casa, familia, poporul şi patria sa; 
că de copil e legat prin naştere, prin educaţie, 
prin amintiri și idealuri de o anumită societate; 
că rusa sau neamul din care face parte-a im- 
„primat firei sale o pecete proprie şi că, prin ur- 





mare, tot ce produce se resimte într'o măsură 
oarecare de această influență. 

Aceste două moduri de a vedeă se cheamă 
„artă pentru artă“ şi „artă cu tendinţi“, sau „artă 
internațională“ şi „poporanism*. Cioenirile ivite 
între reprezentanţii acestor vederi opuse au dat 
naştere la o întreagă literatură estetică, cu teorii, 
sisteme şi școale literare. Cestiunea a rămas 
însă deschisă şi o margine pozitivă între cele două 
tărâmuri nu s'a fixat. 

Este şi greu a reduce arta şi poezia mai 
ales la anumite reguli fixe sau principii, câtă 
vreme manifestarea ei este în primul rând de 
natură individuală. Firile oamenilor superiori sunt 
mult mai complexe decât să le poţi măsură cu 
formule stereotipe. A discută de pildă dacă Ibsen 
a aparţinut uneia sau alteia din cele două direc- 
țiuni, — el care s'a manifestat pe o scară așa 
de înaltă a artei, dela tendenţionismul cel mai 
revoluţionar până la simbolismul cel mai vaporos 
— ar fi desigur o greşală. Şi greșiţi sunt toţi 
aceia cari nu admit evoluţiunea în opera ace- 
luiaş artist, cari nu văd că anumite subiecte, în 
situaţiuni schimbate, se vor repercută în sufletul 
poetului în mod deosebit. Poetul naţionalist de 
astăzi, pe cari vremile de obidă îi târăsc în vår- 
tejul actualităţii şi-l fac să intoneze accente de 
energie patriotică, va fi mâine, — când orizontul 
se va insenină sau când în mulţime se va ivi un 
spirit de indiferenţă, — cântăreţul subtil al pro- 


priilor sale fericiri sau dureri, rătăcitorul romantic 
prin lună şi prin stele. 

Să nu tim deci unilaterali. Să nu căutăm 
patria poetului numai în una din cele două di- 
recţiuni teoretice, câtă vreme de fapt ea este aşa 
zicând în două lumi deodată, în lumea dinlăuntru 
şi in lumea din afară a poetului. Viaţa lui in- 
ternă, cu gândurile, visurile și simţirile lui sunt 
atât de mult patria lui, pe cum lumea din afară, 
cu natura şi podoabele ei, cu societatea ome- 
nească şi patimile ei, îi constitue un izvor de 
creaţiuni poetice. 

Multe exagerări se săvârşesc, ce e drept, şi 
intro parte şi în ceealaltă. Dar în timpul din 
urmă excluzivismul creşte mai ales pe partea 
celor fără patrie. Iperestetismul şi rafinăria mo- 
dernilor se împacă tot mai puţin cu gândul că 
arta se leagă de ceva real şi de ceva trăit. Ei 
caută să se avânte în sferele închipuite şi sunt 
tot mai intoleranţi faţă de cei ce clădesc pe te- 
meiul realităţii. Acestora le reamintim pe măe- 
strul Goethe, care a zis: „Eu nu am afectat nici- 
odată în poeziile mele. Ceeace nu am trăit, nu 
am aşternut niciodată pe hârtie“. 

Au ei dreptate şi moderni, când spun: fru- 
mosul e acelaş pretutindeni, acasă la tine, ca şi 
peste Ocean. Dar nu e mai puţin adevărat că 
floarea modestă din grădina ta, de care ti-se leagă 
atâtea amintiri, îţi va fi neasemănat mai scumpă 
decât orice floare exotică. Instinctul acesta ome- 

Sfârșitul coaliţiei. 

Toate sforțările de-a lungi viaţa coa- 
liţiei au fost zadarnice. Nici îndemnurile 
lui Apponyi, nici argumentele lui Wekerle, 
nici îngrijorarea lui Kossuth n'au fost 
în stare să convingă partidul Kossuthist 
despre necesitatea de-a nu desface coa- 
liţia. Aderenţii lui Justh au declarat pe 
față că vor capul lui Andrássy, că nu 
mai pot să stea alături de-un ministru 
care prin politica sa a urmărit discredi- 
tarea partidului Kossuthist... Şi coaliția 
și-a dat snfletul. 

In consiliul de miniştri s'a constatat 
că nu e chip ca membrii cabinetului să 
convină asupra unui plan unitar de ac- 
țiunea și, prin urmare, nu mai rămâne 
decât ca guvernul să ceară desărcinarea 
sa definitivă, lăsând fiecărui ministru 
libertatea să procedeze pe viitor după 
buna sa chibzuială. 

- Istoria coaliției e scurtă. Paginile 
acestei istorii vor rămâneă, însă, docu- 
mente nepreţuite cari vor dovedi urma- 
şilor până la ce treaptă s'au ştiut cobori 
„eroii naţiunii“ de dragul puterii. 

Până când au fost în opoziţie, membri 
partidelor coaliate nu mai găseau făgă- 
duieli prin cari să momiască alegătorii 
să le facă cu putință intrarea în par- 
lament. Atunci nu ştiau, nu voiau să 
ştie nici de osebire de naţionalitate, nici 
de osebiri de confesiune: toţi erau egali 
şi toţi, umăr la umăr, aveau să lupte 
pentru răsturnarea liberalilor ca, ajun- 
gând opoziţia la putere, să poată rea- 
lizà toate reformele făgăduite. 

Și graţie uneltirilor, graţie supunerii 
ruşinoase şi legăturilor cu dal de Wa- 
lerstein Roza, partidele făgăduielilor sfinte 
au ajuns la cârma, pentru a desminţi, 
în câteva luni, toate declaraţiile şi măr- 
turisirile politice de mai nainte. 

In loc să introducă reformele ar- 
zătoare, n'au făcut alta decât să pri- 
copsească haita de flămânzi cari vreme 
de 35 de ani pândiseră acest prilej de-a 
se înfruptă; în loc să execute legea na- 
ționalităţilor, s'au ridicat glasuri cari au 

cerut, stăruitor, ştergerea ei; în loc să 
ajutore şcolile noastre confesionale, — 
prin proiectele de lege ale lui Apponyi 
fac încercări de-a le maghiariză ; în loc 
să introducă votul universal, cum se 
obligaseră prin jurăminte sfinte şi prin 
pactul încheiat cu Coroana, au căutat 
să despoaie de dreptul electoral și pe 
cei cari mai aveau acest drept, alcă- 
tuind proiectul de lege despre votul 
plural; în loc să întroducă o lege prin 
care să consfinţiască libertatea pressei, 
libertatea cuvântului şi a întrunirilor, 
ne-au pus în vedere restricțiunea acestor 
libertăţi şi au pornit zi de zi nuoi pro- 
cese de pressă împotriva organelor noa- 
stre de publicitate, ne-au interzis adu- 
nările şi întrunirile şi ne-au desfiinţat 
societăţile. 

Guvernul coaliției, născut din o opo- 
ziție călăuzită de „drepturile popoarelor“, 
sa dovedit de un guvern mai reacţi- 
onar decât toate guvernele de mai 
nainte... 

Și ma ştiut şi n'a voit să resolve nici 
una dintre chestiunile cari au fost întotdeauna 
germene de crize grave. 


Dimpotrivă, ne-a îmbogățit cu două | 


conflicte nuoi: conflictul între Ungaria 
şi Croația și conflictul -între Ungaăria și 
Coroana pentru banca autonomă... 

Cazul Vaida, vărsarea de sânge dela 
Cernova, măcelul dela Pănade vor ră- 
mâneà o pată neștearsă în trecutul de 
3 ani al acestei coaliții. 

Noi, naţionalitățile nemaghiare am 
avut să suferim mai mult din partea 
acestei tovărăşii lipsite de morală. Im- 
potriva noastră s'a îndreptat toată aten- 
țiunea guvernului ale cărui mâni erau 
legale prin pactul încheiat cu Coroana. 
Cu concesii nu se puteă mândri, a voit 
dară să satisfacă govinismul maghiar 
prin inaugurarea unei nuoi politici naţio- 
nale, prigonindu-ne pe toate câile, — 
fără să poată, însă, slăbi forța noastră 
de rezistenţă. 

Dar în cele din urmă, coaliția şi-a 
ajuns soartea pentru care eră predesti- 
nată în mod fatal... In ziua în care sa 
declarat și în mod oficial desființarea ei, 

s'a pecetluit şi soarta partidelor din cari 
a fost alcătuită. 


Integru n'a rămas nici un partid, 
nici un șef de partid. Incepând cu par- 
tidul Kossuthist şi şeful său Kossuth, 
partidele coaliate nu pot să înregistreze 
decât un şir nesfârgit de abateri dela 
program, de dezertări dela principii... 
Şefii au rămas toţi compromiși chiar în 
ochii propiilor aderenţi. Kossuth s'a do- 
vedit de un om neputincios a cărui şefie 
e o primejdie pentru un partid; Apponyi 
a pierdut încrederea dovedindu-se drept 
un iezuit şi clerical fără scrupule; An- 
drâssy a desmințit aşteptările ce se le- 
gaseră de liberalismul lui desvălindu-și 
adevărata fire de reacționar neînduplecat; 
şi toţi eroii rezistenţei naţionale : Polonyi, 
Ugron, Barabás, Olay Lajos etc.... sau 
dovedit că nu sunt decât oameni cari 
pentru onoruri şi slujbe sunt gata să 
renunţe la un trecut glorios de intran- 
aigență politică. 

N'a rămas în urma coaliţiei nimie 
ce să înalțe sufletele, decât un miros de 
hoit în descompunere... 

Coaliția și oamenii ei şi-au meritat 
soarta! 


Pedagogie ungurească, acesta ar fi titlul 
cel mai potrivit pentru caracterizarea opreliștelor 
mai recente ale ministrului nostru de instrucție. 
Va să zică, studenţii noștri nu vor putea luă parte 
nici la Congresul dela laşi, nici la Cursurile de vară 
din Vălenii de munte. Dacă vor îndrăzni să par- 
ticipe, vor fi eliminaţi dela toate institutele de în- 
vățământ din ţară. Acesta este ordinul distinsului 
anteluptător al ideilor umanitare, strașnioul glă- 
suitor dela congresele de pace din Occident, con- 
tele Apponyi. La aceste cunosoute calități ale dis- 
tinsului bărbat mai trebuie adăugată una. DI Ap- 
ponyi este și un admirabil pedagog. Căci s'ar putea 
închipui o mai admirabilă contribuție la „spiritul 
patriotio“ în oare ține să fie crescută tinerimea 
noastră universitară, ca aceasta dublă oprelişte? 
Fie liniștit bunul nostru pedagog, că a izbutit ou 
aceasta măsură să trimită sufletele tineretului nostru 
peste munți. Și pentru asta vă suntem mulțămitori 
Excelenţă, doar noi incă în suflete ne punem toată 
nădejdea... 


o 











nesc, prin care ești legat de pământul din care 
ai ieşit, nu-l va puteă tăgădui nimeni. In vieaţa 
şi creaţiunea fiecărui artist adevărat acest instinct 
este ceeace constitue leit-motivul intro operă 
muzicală. Oricât, în aparenţă, creaţiunea scrii- 
torului va păreă universală, sau internaţională, 
in fondul ei va aveă totuş caracterul rasei, sau 
a patriei autorului. Pe cât de german e Goethe 
în operele sale, fără însă să fi stăruit în formă 
asupra patriotismului său, pe cât de mult se oglin- 
dește colosul rusesc în operele lui Tolstoi şi ge- 
niul englez la Shakespeare, pe atât de profund 
românesc va fi pururea spiritul sau sâmburele 
creaţiunei artistice la noi. Eternul omenesc, sau 
eternui frumos, care, întrupat în artă, caută să 
ne apropie pe toţi unii de alţii şi să infrăţească 
popoare, va aveă totuș reprezentanţi tipici la di- 
ferite neamuri și expresiuni deosebite în diferite 
ţări. Aceste deosebiri se vor marcă prin varie- 
tatea de forme originale, de temperamente şi ca- 
ractere, căci ne închipuim că niciodată o po- 
trivire absolută între artistul de Sud şi de Nord, 
sau între poetul maghiar şi român nu va puteă 
să existe. Poetul are deci o patrie. Și asta fără ca 
libertatea simţirii lui să fie restrânsă. Frumosul 
şi elementele creaţiunii lui poate el să le adune 
de oriunde, — dar prelucrarea lor se va face pu- 
rurea într'o formă care va reaminti legăturile lui 
cu o ţară sau un popor din care face parte. 
U. Chendi. 





Cronica rimatà. 





Piticul miraculos. 


Când vin căldurile de vară 
Te'ntinai pe iarbă şi visegi 
Bizare lucruri încurcate, 

De nu ştii care să-l mai crezi. 


Ai vrea să fii, depildă, rege 
Intrun ținut îndepărtat, 

Să porţi opinci şi redingotă 

Şi-un cap cu steme "'ncoronat, 


Jar alteori îți zici în versuri 
„Aş vrea să fiu un biet bunic, 
Un biet bunic adus de spate, 
Adus de spate şi pitic.“ 


Din partea meu, întreuga viaţă 
Aş vrea să fiu voinic şi drept, 
Nu-mi trebuie chelie, minte 

Și nici o barbă până'n piept. 


Renunt la 'nțelepciunea vieții 
Şi la fatalul pesimism, 

Ce ţi-l aduce bătrâneţeu 

Și veşnicul reumatism... 


In fiecare dimineaţă 
Lui Dumnezeu eu mă închin, 











Să nu-mi dea glorie, avere, 
Căci mi-ar fi lene să le fin. 


Eu nu visez moșii, castele 
Prinţese, cai, trăsuri, — nimic! 
Un singur lucru am pe suflet: 
Aş vrea să-mi cumpăr un pitic. 


Sbârcit şi spån aş vrea să fie, 
Modest şi nepretenţios, 

Să fie tare 'n comparații, 
Linguşilor şi mincinos! 


Ar duce viaţă liniştită: 
Băut, mâncat şi odihnit, 
El war ave decât să 'ulrebe: 
— Măria-Ta, cum ai durmit? 


Apoi, laş pune să se mire: 

-— Ce bine-arăţi stăpânul meu! 
L-aş pune să mă linguşească, 
Să mi zică „geniu“, „semizeu, 


Și-apoi l-aş duce la plimbare, 
Să-mi spună că în calea mea 
Intorc cucoanele privirea 

De parcă luminează-o stea... 


Politica, filozofia, 

Desigur, — mă vor plictist, 
O singură filozofie 

Voiu practică în orice ai: 

Era combinațiilor a început demult 
şi durează încă in chestiunea alegerii dela 
Caransebeş. Gazetele maghiare își scot 
la iveală cand:daţii și le măsură cu cel 
mai desăvârșit optimism sorții de izbândă, 
Dl Olariu, candidatul oficial al burdis- 
mului, este amintit cu multă dragoste de 
presa ungurească. Alături de această 
, față bisericească, în favorul căreia stărue 
cu destulă îndărătnicie o seamă de oa- 
meni al căror zel e îndeajuns compro- 
miţător pentru orice cauză românească, 
se scoate în relief de cătră ziarele din 
Budapesta şi P. C. Sa arhimandritul 


Hamsea dela mânăstirea Hoaâoș-Bodro-: 


gului, al cărui patriotism ar fi după 
presa maghiară o deplină garanță pentru 
întărire în caz de alegere. Şi, lucru ciudat, 
cu toate svonurile aceste cari resar din 
zi în zi şi au darul de-a neliniști sufle- 
tele, opinia noastră publică nici astăzi 
nu e în clar cu planul cercurilor hotă- 
rîitoare din dieceza Caransebeşului. Ne 
mai despart abiă câteva zile de săvâr- 
şirea unui act de-o importanță deose- 
bită pentru vieaţa noastră politică-bise- 
ricească și noi nu știm spre cine anume 
să ne îndreptăm ochii. Cei mai mulţi 
dintre fruntașii noştri din acele părți 
sunt cufundaţi în tăinuire şi în loc de-a 
lămuri opinia publică şi-a întreprinde o 
necesară agitaţie în favorul cauzei, sunt 
mai dispuşi a da răspunsuri dodonice, 
ținute întrun hiîtru spirit bănăţenesc: 
„Poace fi cutarie, poace fi“... Ni se pare 
cum greşită această procedură, fiindcă 
în acelaș timp când pe deoparte se pe- 
trece totul în liniştea puţin edificătoare 
a ușilor încuiate, de altă parte ,ilustri- 
tatea“ Caransebeşului se învârtește în 
dreapta şi 'n stânga... Atunci când ai 
în fața ta o ceată de oameni prinși în- 
trun mănunchiu prin solidaritatea pu- 
ternică pe care o creiază totdeuna con- 
știința aceluiaș păcat, nu e util să-ţi faci 
combinaţiile după paravan... Dimpo- 
trivă, trebue să ieşi la largul, să des- 
făşuri steagul și să arăţi calea adevă- 
rului... Ş'apoi la urma urmei pare şi 
cam ciudată această diplomaţie când e 
vorba de alegerea unui cap bisericesc. 








Doar conștiința noastră publică socotește 
mitra arhierească de-un rezultat al vred- 
niciei în cariera bisericească care n'are 
de-a face cu surprize diplomaticeşti. Ei, 
şi dacă-i după vrednicie, de ce atâta 
tăinuire care poate da greş? De ce adecă 
nu s'ar cerne puţintel vredniciile, să vedem 
cum stăm și cu ce ne alegem? Căci 
altfel, „poace fìi“ s'o pățim, domnilor de- 
putaţi sinodali! 
o 

Sunt ocupați, sunt foarte ocupați fruntagii 
noştri politici. Probabil pregătesc planul unei re- 
gistențe politice mai roditoare, sau învârtesc în taină 
şuruburile unei acțiuni surprinzătoare pentru toamnă, 
sau te pomeneşii că „se organizează“... In orice 
cag wau acum vreme de discutat. Căci altfel nu ne 
putem închipu cum a putut fi copleșită de atâta 
tăcere propunerea făcută de noi pentru primirea 
moştenitorului de tron, propunere care a avut darul 
de-a trezi simpatiile multora și antipatiile unanime 
ale presei maghiare. Nu s'a rostit un cuvânt asupra 
acestei propuneri de cătră iubiții noştri fruntaşi. 
Chiar şi ziarele cari îşi primesc inspirația din în- 
țelepeiunea harnicilor euputrizi ai vieții noastre pu- 
blice au rămas stăpânite de un binefăcător mutism... 
„Lupta“ s'a pomenit grozav de târziu, iar „Tri: 
buna“ a înregistrat vestea după un ziar vienez cu 
0 Sgârcenie de cuvinte, pare-că ar fi fost vorba de 
cutare eveniment din Micălaca... Se înțelege că în 
astfel de împrejurări ar fi o naivitate să mai stä- 
ruim asupra acestei propuneri pe care o socoteam 
cel puțin vrednică de discutat. Și e firesc că nu 
se va alege nimic din acest gând bun, doar cei câțiva 
prieteni ai noştri şi membri ai redacției nu se pol 
luă acum de-alungul drumului de fer să ridice 
lumea: „Săriţi oameni buni cu ramură de maslin, 
că vine împăratul măririi"... Nu, — nu va fi 
nimic. Trenul care va duce pe viitorul monarh în 
Tara fraților noștri va întretăiă câmpiile pe cari 
scurmă pământul cu hărmicie şi amar milioanele 
noastre, fără ca de pe aceste câmpuri întinse să 
răsune un glas, un strigăt care-ar pulea desluşă 
speranțele şi credința unui popor asuprii... Va fi 
şi atunci tăcere: Tăcerea neştiinjei care nu poate 
sparge întunerecul şi tăcerea somnului de după 
masă. Inainte de-a ne cufundă în tăcere şi noi 
strigăm din toată inima: Trăiască organizarea 
noastră 7... 





Slăvi-voiu pe zeița Lenea 
Aceia care a creat 

Vacanţa, somnul şi poeții 
Şi-al parlamentelor Senat. 


Aș vrea să dorm într'o grădină 
Sub cer albastru, fără nori, 

Să fie cald, să stau la umbră... 
Deasupra mea un stol de flori, 


Să joace leneșe, să "'mpartă 

Parfum din Smirna şi Damasc, 
Jar eu să stau cuprins de vrajă 
Cu ochi ’n gare, — şi să casc. 


Piticul meu ar fi acolo 

Şi-al meu căscat l-ar compară, 
C'un stol de pasări care cântă 
Sub largul cer de Marmarà... 


Şi când m'ar plictis} piticul, 
I-aş da concediul meritat, 
L-aş face profesor la Pesta, 
Burdist, episcop, deputat, 


aș face paşă în Turchia, 
Sau chiar sultan — să nu te miri! 
Sau redactor fără de plată 
La „Oriticele Convorbiri, 
E. Victor. 








Bohemii. 


— Schițe uşoare. — 


I. 

Trei prieteni, artişti: Irăscu, Moşoiu și Dinu 
Delabran. 

I-am văzut întâiaș dată pe-o bancă la şosea. 
De-atunci e multă vreme și pe ei i-am întâlnit de 
multeori — totdeauna nedespărtiţi. 

Chipul, graiul şi portul lor, mi-au ademenit 
curiozitatea de-ai cunoaște şi de-ai cercetă mai 
de-aproape. 

Şi iată-i i-am. zugrăvit: Mi-am pus in gând 
şi pace, vreau cu orice preţ să trec cu ei la 
nemoarte. 

Irăscu: Trup înalt şi subţirei, puţin adus; 
cap mie rotund, înfipt intrun gât lung scos par'că 
dintre umeri — o caricatură. Și vezi ce coinci 
dențtă; Domnu lrăscu e caricaturist. 

Moşoiu: Scurt și gros, cu ochii mici, cu o 
fărâmă de nas între două buci. Pe buza-i căr- 
noasă de sus, două mustăţi, ca două pensule 
groase, spălate, stau drept şi subţiate. 

Când râde Moşoiu, gura i-se lărgeşte, se 
umflă, nasu i-se perde, mustăţile-i ating ochii, 
pânteci'e i-se clatină, 

E cel mai bun colorist dela „Belle-Arte“ şi 
de aceea poartă veșnice cu el portretul marelui 


-| Van-Dyck, 











REVISTA? POLITICĂ. 


Răsboi civil în sânul kossuthiștilor. N'a stă- 
pânit niciodată, în sânul partidului kossuthist, o 
armonie deplină. Nici nu se puteă: alcătuit din 
elementele cele mai eterogene, partidul acesta a 
rămas unit numai câtă vreme putereaţii eră asi- 
gurată. De câteori se svoneă, însă, de criză, 
peste noapte răsăriau fel şi fel de răsvrătiţi.., 
Dar niciodată până acum n'a fost partidul în- 
tro situaţie mai deplorabilă decât acum. Ame- 
-ninţările şi certurile sunt la ordinea zilei în 
acest partid care are doi şefi: Kossuth și Justh, 
dintre cari nici unul nu îndrăzneşte să se afirme... 

Nimeni nu ştie cine dispune de majoritatea 
partidului: Kossuth ori Justh..!.ţ Azi dispun cei 
din tabăra lui Justh, mâne cei din jurul lui 
Kossuth, 

Zilele trecute, aderenţii lui Justh s'au ho- 
tărit să limpezească situaţia partidului. Contele 
Teleki Arved a umblat dela membru la membru 
cu o coală prin care cei iscăliți pe ea declarau 
că nu vor sprijini decât un guvern care ade- 
rează la ideea înfiinţării unei bănci autonome. 
Sau adunat vre-o 140 de iscălituri şi Justh putea 
să triumfeze: majoritatea partidului eră cu el... 
A doua zi, însă, a înţeles și Kossuth că acţiunea 
aceasta e îndreptată, în rândul întâi, împotriva 
lui şi începi să se plângă de neîncrederea ce i-o 
manifestă partidul, Şi cum nu se știe încă dacă 
Kossuth sau Justh va conduce noul guvern, is- 
călitorii coalei s'au grăbit să declare că nu ştiau 
ce iscălese, că au cea mai desăvârşită incredere 
in Kossuth, că-şi vor revocă iscăliturile... 

In club sa adus in discuţie chestia aceasta 
şi iniţiatorul acţiunii i-a provocat pe toţi cei ce 
doresc să fie şterşi de pe coală să se anunţe... 
şi nu s'a anunțat nimeni. Nu e bine să strici pre- 
tenia cu Justh, cum nu eră bine să strici prie- 
tinia nici cu Kossuth... 

Şi toată lumea sa năpustit asupra „infor- 
matorilor“ lui Kossuth, cari singuri ei sunt de 
vină dacă şeful Kossuth nu cunoaște vrerile par- 
tidului. 

„Avem doi vicepreședinți cari nu ştiu ce 
vrea partidul şi-l informează pe Kossuth ten- 
denţios... Astfel de vicepreşedinţi nu pot avea 
loc în partid! — zise unul dintre deputaţi. 

— 'Trebue daţi afară! Nu ne mai trebue 
nici Barabás, nici Ugron! îi răspunseră alţii. 








lată şi tipul lui Dinu Delabran: 

La stat nu-i nici Irăscu, nici Moşoiu, ci tocmai 
cum îi stă omului bine, 

Faţa — toată rasă. Poartă păr mare sub 
pălărie largă. Delabran învaţă pictura de plăcere, 
ca amator. El e dramaturg. Cercetează mult 
teatrul. Studiază cu dragoste clasicismul, care-i 
un izvor nesecat de idei, dupăcum zice el. Are 
două piese terminate şi nu ştiu câte începute. 

Când serie are în faţă bustul lui Schiller și 
doarme cu Hamlet sub căpătâi. 

Memoria lui e îmbuibată cu atât „bagaz“ 
de cugetări, incât la orice împrejurare e gata 
să-ţi tragă de guler vre-un clasic, să grăiască în 
numele lui şi să iasă adesea chiar învingător, 

De pildă, îşi vede un camarad trist, lipsit 
de veselie, atunci se apropie de el, şi ca un medic 
de pe vremea lui Moliere, îl bate pe umăr milos 
şi-i recomandă această reţetă, zicându-i: „Fii 
vesel iubite, așa a zis Sofocles, căci cine-şi perde 
veselia e mort, un mort ce umblă şi respiră“, 

Altădată erà așa de furios pe-o colegă care-i 
adresă un epitet obraznic, încât ne temeam să 
nu se întâmple un desnodământ de tragedie. Deo- 
dată însă Dinu îşi perde mânia, se opreşte în 
faţa ei, o privește cu milă clătinând capul şi vine 
apoi între colegi zâmbind. 

„Ce-i Dinule? — întrebară aceştia curioși de 
potolirea bruscă a furtunei. 


© BCUCIuj 











Pag. 200 





— Cei cari işi tem negustoria să nu se 
amestece in politică!“ | 

Afară cu Barabás, care face politică numai 
din .... negustorie!... Unde am ajuns! Barabás, 
idolul partidului kossuthist, unul dintre cei mai 
energici oratori ai partidului, acuzat că e pana- 
mist.... Şi Barabás tace... 

Măria Sa consilierul de curte e acuzat că 
face negustorie din politică şi tace..., şi rămâne 
în sânul partidului... 

Sărman partid | 


© 

Convocarea Camerei deputaților. Peste câ- 
teva zile vom aveà prilej să azistăm la o şe- 
dinţă scurtă a Camerei deputaţilor. 

Cu prilejul unei demonstraţii politice împo- 
triva banului Croaţiei Rauch, deputatul croat 
Novoszelo, membru al parlamentului ungar, a 
fost arestat şi condamnat — la 14 zile închisoare, 
cu făţişa desconsiderare a dreptului său de imu- 
nitate. 

Pentru a reparà această violare a imuni- 
tății, deputaţii croați au hotărit să ceară convo- 
carea Camerei deputatilor ungari. Dupăce ca- 
mera şi-a ajurnat şedinţele prin o hotărire a sa, 
ajunge ca cererea să fie iscălită de 20 de deputaţi. 

Președintele Justh a declarat că indată după 
primirea cererii va convocà Camera în termenul 
legal (4 zile). 

o 

Libertatea de pressă în Ungaria. La 1 Iulie 
a întrat în închisoarea de stat din Seghedin dl 
Silvestru Moldovan dela „Foaia Poporului“, pentru 
a-şi începe osânda de 4 luni. 

Zilele aceste .vor intră în inchisoare şi d-nii 
V. Branişte și Dr. Casiu Maniu, osândiţi amândoi 
pentru articole publicate în „Gaz. Trans.*, — 
dupăce Curtea de Cassaţie a confirmat sentin- 
tele Curţii cu juraţi. 

D! Iuliu Joanoviciu dela „Libertatea“ a ieşit 
din temniţă la 26 Iunie, dupăce a stat 18 luni 
în temniţa din Cluj. Dl George Stoica va scăpă 
din Seghedin lu 9 August, când se împlinesc 
cele 18 luni la cari a fost condamnat pentru 
„agitaţie“... 

Trăim In Ungaria... şi în era libertăţii de 
pressă | 


o 
Lukâcs homo regius. Vineri, fostul ministru 
de finanţe Lukács László a fost chemat la Viena, 
unde Sâmbătă, și Duminecă, a fost primit în au- 
dienţă de cătră Maj. Sa. 


PARA NOASTRA“ 


Lukács a părăsit Viena ca homo regius, in- 
sărcinat din partea Maj. Sale să inceapă trata- 
tive serioase cu partidul kossuthist in scopul de-a 
resolvi criza pe cale constituţională. 

In audiența de Sâmbătă, — care a durat 
o oră şi jumătate — s'au stabilit bazele misiunii 
lui Lukács, iar tn audiența de Duminecă Lukâes 
a primit în mod oficial misiunea de-a intră în 
tratative cu partidul kossuthist. Despre uceastă 
misiune au fost încunoștinţaţi, în scrisoare, atât 
ministrul-preşedinte Wekerle, cât şi ministrul de 
comerciu Kossuth. Comunicarea aceasta a fost 
necesară, fiindcă cu câteva zile înainte Kossuth 
nu voise să steă de vorbă cu Lukâcs, sub pre- 
textul că scrisoarea lui Daruvâry, secretarul can- 
celariei Maj. Sale, nu e o legitimaţie suficientă 
care să dovediască calitatea de komo regius alui 
Lukács. 

Acum s'a înlăturat şi această obiecțiune. 
Kossuth ştie că Lukács e omul Regelui si nu 
poate să nu steă de vorbă cu el. 

Misiunea lui Lukács e cea veche: să tra- 
teze cu partidul kossuthist asupra alcătuirii unui 
cabinet compus din membrii partidului acestuia 
şi cu concursul alor câtorva politiciani neutrali, 
neaparţinători nice unuia dintre actualele partide. 


Lukács e hotărit să nu amâne începerea 
tratativelor, stăruind ca criza să se aplaneze în 
timpul cel mai scurt. 

„Importanţa misiunii mele e neindoelnică ! 
— a zis Lukács unui redactor vienez. — E o 
dovadă vădită că Maj. Sa vrea să se înţeleagă 
cu majoritatea parlamentară, adică cu partidul 
independist, pentru a resolvi criza pe cale 
pacinică,* 

In cursul acestei săptămâni, probabil, vor 
fi primiţi în audienţă atât Kossuth cât şi Justh. 


e E] e {w w e. 
Maghiarizare ori sărăcire? 

Aproape de o jumătate de veac maghiarii îşi 
dau toate silințele, ca să se prezenteze în faţa tro- 
nului de cei mai adicţi şi mai puternici stâlpi ai 
monarhiei, 

Qi pentruca să ajungă cât de cât la rezul- 
tatul dorit de ei, n'au încetat a prezentă pe naţio- 
nalităţi ca elemente primejdioase, ca elemente de 
distrugere, cari în orice moment stau gata să se 
rupă de legăturile monarhiei. 

Aşa, pe nesimţite, fără multă bătae de cap, 
au ajuns să fie consideraţi ca un punct fix, ca un 
razim puternic în vreme de nevoe, şi din acest 
motiv li sa dat cu îmbelşugare puterea întreagă, 
li s'a asigurat hegemonia asupra tuturor popoarelor 
şi li s'a lăsat mult dorita „mână liberă“ în trebile 
interne. 

Şi conducătorii de pe toate timpurile au uzat 
de puterea ce li sa dat cu o intensitate şi stă- 
ruință vrednică de o cauză mai bună. Doară au 
fost mai ales terenele pe cari ş'au arătat față de 
naţionalităţi colții destul de ascuţiţi şi uneori prea 
veninoşi. 

Instrucţia publică şi administrația. Dela 
legea şcolară din 1868 până la făimoasa lege ə 
lui Apponyi din 1907, toată truda maghiarilor a 
fost ca să ne maghiarizeze, să ne impună limba 
lor de voe de nevoe, ca aşa să se poată acceleră 
procesul descompunerei şi desființărei noastre şi 
amalgamizarea într'una cu elementul domnitor. Dar 
cu toată asprimea legilor, cu toate chiţibușurile, 
cât vădite cât ascunse — treaba n'a mers cum au 
gândit ei, căci pe când la oraşe au mai făcut câte 
o cucerire dintre funcţionarii subalterni dela căile 
ferate, gendarmi, și prea puţini de pe la justiţie, 
în poporul dela sate n'au putut străbate nici într'un 
chip, ba după stăruința zadarnică se vede că nici 
nu-şi mai dau silința să străbată în straturile po- 
porului. Ca să ne maghiarizeze prin gcoală, văd 
şi ei, că e o absolută imposibiltate, o utopie şi 
fantomă nebună, după care înzadar vor mai umblă. 

Pentrucă chiar şi admițând cazul, că prin 
străşnicia şi năzuinţele statornice ale inspectorilor 
vor ajunge să facă cele mai îndrăzneţe cuceriri de 
limbă, dela aceasta până la maghiarizare este încă 
o cale lungă şi anevoioasă, pe care abiă credem 
să o poată face neopintiţi. De aceea poporul nostru 
nici habar mare de urmările legilor şcolare, până 
ca familie ştie şi vrea să paralizeze orice influență 
a acestei limbi. 

Alteum stă însă lucrul cu administraţia. 

Administraţia rea chinue pe vameni, îi duce 
la sărăcie și Ja desperare. Legile polițienești, legile 
pentru păşunare, multele impozite, comunale, mu- 
nicipale şi de stat, le iau ultima bucătură din gura 
copiilor şi le pun în mână băţul pribegiei. 

Emigrările în masse nu numai spre America 
ci şi spre peninsula Balcanică au luat dimensiuni 
îngrozitoare, 

Satele mărginaşe încep a se pustii, abiă mai 
dai de bărbat în pârstă pe acasă. 


a ORAR, CR d E i a a 





— Eram aşa de înfuriat, măi băieţi, încât 
eram în stare s'o gâtui, dar... deodată m'am 
gândit la Schopenhauer...“ 

Și pe când toţi se inecară în râs — un râs 
nebun, el limpezi o maximă în minţile lor pro- 
fane a marelui filozof german. 


IL. 


Şezătoare literară la Dinu Delabran. Invi- 
taţi: lrăscu, Moşoiu, violinistul Ricu, comicul 
Gore şi poetul, nuvelistul, romancierul Tănase- 
Popescu-Hanibal. 

O odaie largă la mahala. Pereţi văruiţi, 
împodobiţi cu studii de nuduri, còpii după Gri- 
gorescu, precum şi o sumedenie de portrete de 
tot felul de artiști. 

Pe câteva rafturi odihnesc cărţile de predi- 
lecţie, albumuri cu còpii după tablouri celebre 
şi un craniu vechiu, prăfuit, pentru studiul Osteo- 
logiei. 

În cuier o mandolină, o borsalină şi o pe- 
lerină lungă. Costum pe care Delabran îl poartă 
adesea, după obiceiul toscan ca pictorii din 
Florenţa. 

Intr'un dolţ un chevalet cu o pânză pe care-i 
eboşat un cap de expresie de bătrân suferind, iar 
pe masa de lucru plină de cărţi şi hârtii o neo- 
rânduială de om prea ocupat, prea plictisit, Şi 
apoi mai mult îi plăceă aşă, vorba lui: „în ne- 
glijenţă artistică“, 





Delabran şi-a pieptenat părul lăsându-l puțin 
resfirat, şi-a înodat la gât o lavalieră neagră cu 
bobiţe albe, şi-a trecut în revistă camera şi ră- 
mase mulţumit in aşteptarea musafirilor, cu pipa 
în colţul gurei, răsturnat pe un scaun într'o poză, 
tot vorba lui, „artistică“, urmărind cu plăcere 
desfăşurarea rotocoalelor de fum ce le scotea cu 
meșteșug. 

Invitaţii au sosit rând pe rând. Gazda, du- 
păce prezintă pe Ricu, pe Gore şi pe Hanibal 
colegilor lui, dupăce se discută cu aprindere de 
ultimele concerte, de expoziţiunile de pictură dela 
Ateneu, de teatru, de apariţia noilor cărţi de li- 
teratură, dându-se aci o goană disperată prin 
operile marilor cugetători după comparații şi 
vorbe de spirit, stabilindu-se totdeodată că în ex- 
punerea. cuvântului începând cu Homer şi termi- 
nând cu Byron sunt şapte genii cure luminează 
calea gândirei şi dupăce Delabran mai susţină 
din izvor sigur,că „geniul se naşte în mizerie“, 
după toate astea se dete cuvântul lui Popescu- 
Hanibal. 7 

Un omuleţ slăbuţ, cu ochelari, cu părul peste 
frunte, ras de mustăţi, nu însă şi de barba care-i 
creştea rară şi creaţă şi care-i da o înfăţişare 
impunătoare de scriitor ce se respectă, cu un 
gest aristocratic scoase din buzunarul sacoului 
câteva file scrise şi la bătăile din palme ale ce- 
lorlalţi el înflori un zâmbet în colțul gurei, apoi 
simțind privirile atâtor ochi se aprinse ca focul. 





Işi şterse sudoarea de pe frunte, tuşi şi începu 
cu voce rară, dând explicaţii şi analizându-şi 
chiar unele părţi. 

Incepi, grav: „Martirul, nuvelă“... şi se opri 
puţin. Aceasta cu un scop, cu o diplomaţie, cum 
numeă el, de a face pe ascultători mai atenţi, 
mui nerăbdători. 

Şi apoi iar începi, tragic: „Co fi şi c'o 
păţi...* şi iar se oprea: 

„Ei, domnilor, cum vi-se pare partea asta? 
Aşa-i că-s naturalist? Ceva à la Emil Zola.“ Şi 
iar începeă: „C'a fost şi c'a dres* şi iar da ex- 
plicaţii: Personagiu ăsta e aşa. Când i-am ce- 
tit-o lui Vlahuţă a rămas uimit, Coşbuc m'a fe- 
licitat, Dragomirescu -m'a rugat cu parale să-i 
scriu la „Convorbiri Critice“, tot aşa şi ăi dela 
„Viaţa Românească“. 

Şi în vreme ce Hanibal îi trăgea inainte cu 
verbul „a lăudă, lăudare“, Delabran şopti în taină 
lui Gore: — „O fi, dar miroase a reminiscență 
din Eminescut, 

lar Gore, cu convingere, pe acelaș ton: — 
„Da, da, şi miroase rău că-i mort bietul Eminescu“, 

Şi tot aşa până la sfârşit, când năşteau 
aplauzele şi părerile, ca după puţin în cameră 
iarăş să răsune un singur glas de... apostol. 

Se făcuse o tăcere mormântală.  Arcuşșul 
lui Ricu tremură aşa de uşor pe violoncel încât | 
se auzeau foarte lămurit până şi răsuflurile gre- 
oaie ale lui domnu Ghiţă, măcelaru, tatăl lui 


„O BCUCIuj | 





Nr. 25 — 1909. 








S'a dus la câştig — la muncă, ca să-şi ţină 
familia acasă şi dacă dă de ceva rost, vine acasă, 
pune copiii şi nevasta la drum şi nu se mai în- 
toarce decât, cel mult când vinde casa, dacă mai 
are cui. 

Economia înfloritoare de oi, odinioară, azi 
este total stinsă şi nimicită, negoțul ambulant cu 
țările vecine se reduc la nimica din pricina vă- 
milor. Țăranii dela câmpie încă nu o duc mai 
bine, vitele de aproape 2 ani mau nici un preţ, 
` datoriile se grămădesc, cametele le stoarce măduva 
din oase — şi pentru cei mai mulţi catastrofa 
economică este inevitabilă. 

Efectul legilor administrației deci se vede cu 
mult mai limpede decât al legilor gcolare, acesta 
{l simt oamenii şi nu le este dată nici o putință 
de mântuire. Ni-se va spune că şi ţăranii maghiari 
au aceiaş soarte. 

Numai nu tocmai aceea. In ţinuturile lor 
statul ridică fabrici, oamenii găsesc muncă şi câștig 
şi pe toţi cei ce vor îi aplică în toate slujbele, 
asigurându-le existenţa. Dintre ai noştri puţini 
găsesc milă și sprijin — şi aceia de multeori numai 
dacă îşi reneagă numele, !ăpădându-ze de fraţii şi 
rudeniile lor. 

Aceste stări îngrijitoare vor trebui să preo- 
cupe cercurile noastre de seamă în măsură mai 
mare ca până aci. 

Ni se prăpădeşte poporul din cauza mizeriei, 
din cauza lipsei şi din cauză că nu află nicăiri 
milă şi încurajare. Ochii noştri trebue să-i aţântim 
în direcţiunea aceasta, ca să nu ne trezim cu ge- 
nerali fără oaste — eu conducători cu carte în 
fruntea unui popor istovit şi îmbrâncit de mizerie. 
Videant consules. ` 


Kossuth contra lui Lukács. Luni, 
fostul ministru Lukács a fost în două rânduri 
la Kossuth, preşedintele partidului indepen- 
dist, pentru a începe cu el tratativele asupra 
alcătuirii noului guvern. 

Lukács i-a comunicat condițiile sub cari 
partidul independist poate să alcătuiască gu- 
vernul, stăruind ca din cabinet să facă parte 
şi trei politiciani neutrali. 

Kossuth a răspuns că nu poate face de- 
clarații până nu consultă comitetul executiv al 
partidului. 


In şedinţa sa de Miercuri comitetul 
a hotărit să refuze proposițiile lui 








Dinu, care în odăiţa vecină căzuse obosit în bra- 
tele lui Morfeu și care răsufluri în ansamblu pă- 
reau note joase ce nu supără de fel auzul necu- 
noscătorilor de... muzică aleasă, ci dimpotrivă îi 
fermecase şi-i ademenise la o moleșală poetică 
„O dolce far niente“. 

Se pregăti apoi Delabran să declame un 
pasagiu din Despot-Vodă a lui Alexandri. 

Toţi rămaseră muţi în ascultare. Dinu în- 
cepă puternic şi mai bine ca niciodată, impre- 
sionându-şi adânc prietinii care se minunau de 
talentul de interpretare şi vocea lui joasă, iar el, 
cu ochii aprinşi, cu o sensaţie de furnicare în 
trup, pe faţă cu un zâmbet de mândrie işi luă 
avânt şi deodată organul lui izbucni puternic cu 
un tragic care te vâră de viu în pământ: 

„Cădeţi infame ziduri 

Ah! Doamne sunt nebun“ 
iar domnu Ghiţă speriat, care apără în ușe în 
„neglijenţă artistică“, aprobă furios: 

„Adevărat nebun, da ştii d'ăia de legat și 
dus la balamuc“... 

Şi acum în camera asta răvăcită și murdară, 
cu un aier îmbâcsit de fum gi miros de tutun, 
poză imaginea celui mai tragi-comic tablou: 

Un tată desmăţat și sălbatic, un fiu simţitor 
care și-a pierdut capul în... plete de ruşine și 
năcaz şi câţiva tineri zăpăciţi de spaimă. 

In toată odaia domnea o teamă grozavă şi 
numai dintr'un colţ, de pe rafturile de cărţi, 
porneă un rânjet batjocoritor al craniului vechiu 
și prăfuit, 


Bucureşti, 1908. P. G. Cătunaru. 








„PARA NOASTRA“ 


Lukács, care s'a întors la Viena pentru 
a-i comunică Maj. Sale cele întâmplate. 
Acum va începe a doua parte a mi- 
siunii lui Lukács: alcătuirea unui cabinet 
compus numai din politiciani neutrali. 
Indărătnicia Kossuthiștilor are sà se răs- 
bune amar. 


CRONICA LITERARĂ ȘI ARTISTICĂ 


Un album „Eminescu“. Comitetul de iniția- 
tivă din Galaţi pentru aniversarea morţii lui Emi- 
nescu a scos de sub tipar un almanah, care cu- 
prinde diferite articole şi studii asupra marelui 
poet. Doritorii de a primi un exemplar din 
aceustă publicaţie se pot adresă d-lui C. Botez, 
preşedinte de tribunal în Galaţi. Preţul unui 
volum e de 3 coroane în ediţie ordinară și de 


10 coroane în ediţie de lux. 
o 


0 epigramă de actualitate. Se ştie că re- 
vista „Sămănătorul“, după atâtea faze variate 
prin cari a trecut, a ajuns să fie astăzi aproape 
incetibilă. De vre-o câteva numere încoace pu- 
blică nişte sarbede impresii de călătorie a unui 
necunoscut şi confus publicist, care a umblat „pe 
rotile“ printre fraţii săi români. In legătură cu 
acest umblet greoi „pe rotile“ circulă acum în 
unele cercuri literare din Bucureşti următoarea 
epigramă de actualitate: 


Lumea astăzi e modernă, 
Umblă în automobile, 
Numai biet „Sămănătorul“ 
Se târeşte „pe rotile“, 

o 


Dicţionarul localităţilor româneşti din Ardeal 
şi Ungaria, compus de domnii Silvestru Moldovan 
şi N. Togan, a apărut în editura „Asociaţiunei“. 
Este un mare merit, atât al „Asociaţiunei“ cât 
şi al celor doi autori, de-a fi scos această prea 
folositoare carte. La noi, ca şi în România, ne- 
cesitatea unui dicţionar geografic al Ardealului ro- 
mânesc eră adânc simțită. Ziarele din Bucureşti 
făceau până acum foarte multe greşeli în privinţa 
numirilor de localităţi româneşti, greşeli cari pe 
viitor, la îndemână cu acest ghid, vor puteă fi 
evitate. Fireşte, dacă partea practică a acestei 
cărţi, în care sunt adunate cuvenitele informa- 
ţiuni statistice, trebue recunoscută, nu se poate 
trece cu vederea că lucrarea asta este abiâ un 
început de dicţionar geografie și că, pe baza ace- 
stui volum, se va putea procedă la întocmirea 
unei lucrări mai detailate. Intrun viitor dicţionar 
geografic al Românilor din Ungaria vor trebui să 
se consemneze mai cu amănuntul raporturile con- 
fesionale, economice şi culturale ale. fiecărei co- 
mune şi să se adaugă o hartă etnografică. Noi 
credem că in această privinţă harnicii autori, 
d-nii Moldovan şi Togan, ar putea să conteze şi 
pe sprijinul Societăţii geografice din Bucureşti, 
care de curând a editat şi dicţionarul geografic 
al Bucovinei. 





o 
Bârsan în străinătate. D-l şi d na Z. Bârsan, 
cunoscutii noștri artişti dramatici, au primit din 
partea direcţiunei Teatrului Naţional din Bucu- 
reşti un ajutor pentru a petrece vara la Paris şi 
a face acolo cunoștință mai deaproape cu arta 
dramatică franceză. 


o 
Amintiri despre Eminescu. Aflăm cu multă 
bucurie că dl loan Slavici, nedespărţitul amic al 
lui Eminescu, îşi va tipări într'un volum aminti- 
rile sale din vieaţa petrecută împreună cu ma- 
rele nostru poet. O parte a acestei lucrări a şi 
apărut în „Omagiul“ dela Galaţi, scos de cătră 


comitetul de comemorare a morţii lui Eminescu. 
o 


0 medalie. — Din partea unui comitet de 
organizare din Galaţi s'a luat inițiațiva de a bate 
o medalie comemorativă de 40 m, m. care va 
cuprinde: ă 

a) pe verso, chipul poetului Eminescu, 


b) pe revers, o ramură de lauri şi o harpă 
cu următoarea strofă din poezia „La steaua“. 

Icoana stelei ce-a murit 
Incet pe cer se sue: 

Erà, pe când nu s'a zărit, 
Azi o vedem și nu-e. 

Chipul poetului va purtă pe capo cunună, 
după cum el însuş şi-a exprimat dorinţa, în una 
din poeziile sale: 

Voiu, când mi-or duce ingerii săi 
Palida-mi umbră în albul munte, 
Să-mi pui cununa pe a mea frunte 
Şi să-mi pui lira sub căpătâi. 

Medaliile vor fi bătute în bronz aurit, ar- 
gintat, aurit fin, argintat antic, bronz oxidat, ar- 
gint şi aur curat, 

o 

La societatea de Sociologie din Paris, un 
bătrân ziarist, Paul Vibert, a făcut o comunicare 
în care. analizează rolul şi mentalitatea ziaristului 
în vieaţa socială modernă. 


Printre altele, bătrânul ziarist a spus şi ur- 
mătoarele: „Chinezii afirmă că ziaristica există 
la ei de mai bine de 3000 de ani, iar Franţa 
dacă posedă ziare ca „Mercure de France“, „Ga- 
zette de France* de foarte mult timp, (sec. al 
XVII-lea) ziaristica modernă, aşa cum o conce- 
pem azi, nu s'a născut şi desvoltat decât dela 
marea revoluție. 


De atunci numai, cugetarea omului şi-a luat 
sboru) şi a început să creeze o opinie publică. 

Tipul însă al adevăratului ziarist incepe să 
dispară din zi in zi. Ziarele se găsesc în mânile 
diferiților antreprenori-capitaliști, cari pentru a 
se îmbogăţi nu se dau în lături dela nimic. Cauza 
e mercantilismul brutai al Americei, care a trecut 
şi prins rădăcini din nefericire şi pe pământul 
Europei.“ 

După aceea, Paul Vibert arată calitățile ce 
trebue să aibă un adevărat ziarist: cunoştinţi en- 
ciclopedice, mult spirit şi simţ critic, şi pe dea- 
supra o adâncă cunoștință de oameni şi de lu- 
cruri. Vechiul ziarist a incheiat spunând că zia- 
ristica azi este şi rămâne un minunat instrument 
de libertate, de progres, de justiție şi de emanci- 
pare socială, 

(=) 

La începutul lui Iulie st. n. se deschide în 
parcul expoziţiei din München o expoziţie de artă 
chineză şi iaponeză. Va fi cea mai mare din 
câte au fost până acum în Europa. E sub prezi- 
dentia prinţului Rupprecht, adânc cunoscător al 
artei asiatice răsăritene. Prinţul va expune şi 
colecţia sa. Împreună cu tablourile din alte co- 
lecţii însemnate, vor fi la 3000 de bucăţi. 

[= 

O notă sinceră găsim într'un volum de poezii 
ungurești apărut zilele aceste. Autorul e Vér- 
tessy Gyula carea petrecut în calitate de revizor 
şcolar mai mulţi ani în oraşul nostru. Poeziile 
nu sunt nici mai bune nici mai slabe ca întreaga 
producţie literară de astăzi a compatrioţilor noștri, 
dar bucata de care vorbim e interesantă prin 
sinceritatea sentimentului. Poezia poartă titlul: 
„Pe malul Oltului“ gi e următoarea în traducere 
verbală: 

„Mă uit cu jale la frumoasele tale valuri blonde, 
doar îmi eşti atât de străină măreaţă apă! Și pe malul 
tău văd sălei plecate ca la mine — acasă, pe crengile tre» 
murate şi aici ciripese paserile întocmai ca la noi pe malul 
Tisei. Dar nu e acelaș graiul valurilor, graiul paserilor 
cântărețe. Altfel ciripese acolo paserile, altfel gopteşte valul; 
ungureşte îi vorbeşte Tisa Maghiarului. Pe când tu ești 
apă străină, străină ţi-e orice undă gi în graiu străin geme 
vântul deasupra ta. Cum stau la malul tău şi ascult, inima 
mi-e stăpânită de jale. Şi pe când lacrimile mele se scurg 
în oglinda Oltului, sufletul meu călătoreşte departe la malul 
Tisei unde e unguresc pământul cu toate firicelele de iarbă... 
La Tisa unde răsună livada de glas unguresc, unde nu mă 
simt străin, unde nu sunt în ţintirem“..,. 

Interesant sentiment şi noi navem nici un 
cuvânt de-a ne îndoi tn sinceritatea poetului. 
Doar Oltul e decând lumea al nostru şi n'a 
ştiut şi probabil n'are să înveţe niciodată un- 
gurește. 

CRONICA EXTERNĂ. 


Convenţia Austro-Română. Uniunea slavă din 
Austria a ţinut o şedinţă in care s'a hotărit ca slavii 
clericali să facă 37 propuneri urgente, iar cehii ele- 


ricali 25, pentru a face imposibile desbaterile 


convenției cu România. 

Slavii clericali au declarat că se vor ridică 
cu energie în contra proiectului cu privire la con- 
venţiile comerciale, deoarece guvernul a pre- 
gătit un proiect atât de important fără a luă 
înţelegerea cu partidele politice. l 

Slavii îşi motivează atitudinea şi prin faptul 
că ştiu că imediat după proiectul de autorizare 
se va aduce în desbatere proiectul pentru uni- 
versitatea italiană. 

Agrarienii cehi vor votă contra convenției 


„pentru că vor să silească guvernul a le acordă 


concesiuni. 
[aj 


Datoria publică a Rusiei. In ultima şedinţă 
a consiliului imperiului, în Rusia, contele Witte 
a rostit un mare discurs asupra datoriei publice. 

„Mai înainte de răsboiul ruso-japonez, a 
spus dânsul, adică la începutul anului 1904, 
datoria publică rusă se exprimă prin suma de 
3,5 miliarde de ruble de aur şi 3,2 miliarde de 
ruble hârtie, în total 6,7 miliarde. Jumătate din 
această sumă se află în străinătate; cealaltă 
jumătate în ţară. 

Din totalul de 6,7 miliarde de ruble, 3,2 mi- 
liarde constituiau datoria căilor ferate, din cari 
o parte a fost construită de stat, iar cealaltă 
cumpărată de dânsul dela societăţi private. 

Băncile funciare ale nobleţei şi țăranilor au 
emis și ele obligaţiuni garantate de stat pentru 
suma de 1 miliard de ruble, iar căile ferate 
pentru suma de 1,15 miliarde de ruble. f 

Astfel, In total, datoria publică a Rusiei pe 
la începutul anului 1904 erà de 8,9 miliarde de 


ruble, 
Acum datoria publică rusă se compune din 


4,8 miliarde ruble de aur şi 4 miliarde ruble 
hârtie. Mai mult de jumătate din total se află în 
mâini străine. Sporul datoriei a fost motivat de 
nevoia de-a face faţă trebuinţelor neproductive, 
căci rentabilitatea căilor ferate de stat e minimă. 

Apoi, banca funciară a nobleţei și cea a 
țăranilor au emis obligaţiuni garantate de stat 
pentru suma de 1,6 miliarde de ruble, iar căile 
ferate pentru suma de 1,38 miliarde ruble. 

Datoria publică rusă îşi exprimă acuma 
totalul prin cifra de 11,8 miliarde de ruble, ceea 
ce inseamnă că în curs de cinci ani ea a sporit 
cu 33 la sută. E evident că un asemenea aport 
de fonduri ruseşti pe piaţă a trebuit să provoace 
scăderea valoarei lor. 

Dar se poate speră, incheie contele Witte, 
că dupăce răsboiul va fi lichidat, datoria publică 
rusă va începe, — dacă nu să scadă, cel puţin 
să nu sporească de cât proporţional cu chel- 


tuelile capitale şi productive.“ 
o 


Chestiunea cretană. In consiliul de miniştri, 
care a avut loc în Constantinopole, sa luat din 
nou din discuţiune situaţia ce se creiază Cretei 
prin retragerea trupelor europene. Din anturajul 
miniştrilor se comunică, că deslegarea chestiunei 
cretane prin forţa armelor e mai mult ca sigură. 

De altă parte, în cercurile militare din Sa- 
lonic se vorbeşte de un răsboiu cu Grecia ca de 
un lucru inevitabil. Numeroase consfătuiri au loc 
zilnic între şefii armatei. 

Pentru cazul când răsboiul va izbucni, se 
anunţă de pe acum numeroase înscrieri de vo- 
luntari. 

Astfel, se socoteşte că un număr de 15.000 
de albanezi și 30.000 de sute de bulgari sânt 
gata să se înroleze sub drapelul turcesc. 

Din Constantinopol, se expedează zilnic nu- 
meroase transporturi cu muniţiuni de răsboiu la 
Salonic. 








„TARA NOASTRA“ 


In ultimul timp s'a vorbit de-o notă pe 
care a adresat-o Turcia marilor Puteri. Acum se 
află cuprinsul ei. 

Nota discută ştirea că puterile protectoare 
au hotărit a retrage trupele de pe insula Creta 
la 27 Iulie. 

Poarta nu poate acceptă această măsură 
pentru că nu-i rămân mijloace a-şi apără drep- 
turile de suveranitate de insulă şi a asigură 
viitorul mahomedanilor cretani. 

Poarta ar acordă cu plăcere o autonomie 
Cretei, dar dorește ca drepturile Sultanului să nu 
fie atinse. 

Poarta dorește cu sprijinul Puterilor o ad- 
ministraţie legală. în Creta. 

Nota exprimă speranţa că Puterile vor 
admite ca Poarta să ia măsurile necesare pentru 
asigurarea mahomedanilor cretani. 


Memoriul medicilor din România. 


Comitetul  Asociaţiunii medicilor din Ro- 
mânia a alcătuit şi expediat tuturor medicilor 
cari vor participă la congresul din Budapesta 
un documentat memoriu, expunând motivele cari 
i-au determinat să se abţie dela lucrările acestui 
congres. HReproducem părţile esenţiale. 

„Când veţi intrà in ţara Ungariei, şi veţi 
admiră întinsele și mănoasele ei şesuri, framu- 
seţile munţilor înalţi şi tăinicia văilor fără sfârşit 
ale Carpaţilor, când veţi admiră tot ceeace mâna 
omului a făcut in satele, oraşele şi mai ales în 
modernizatul oraş Budapesta, atunci cu toţii să 
vă amintiţi că în această ţară locueşte, şi au 
muncit pentru facerea tuturor acestor măreţii, pe 
lângă cele șase milioane de Unguri şi 3 jum. 
miloane de Români, fraţi de ai noștri mai mari, 
leagănul întregului românism. 


Şi odată cu admiraţia ce de sigur veţi 
avea-o în suflete, pentru progresul realizat de ei, 
să vă întrebaţi care este soarta și traiul acelor 
Români, în tara în care vieţuesc şi in care deo- 
potrivă lucrează şi contribue la perfecţionarea 
statului maghiar. 

Vă veti cutremură de răspunsuri, şi veţi 
află rând pe rând că: 

In Ungaria modernă situată în centrul Eu- 
ropei în plin veac al XX in Ungaria, civilizată 
care-și permite onoarea de a găzdui: savanții 
lumei întregi, un popor care compune aproape un 
stert din populaţia ţărei e ținut sub lanţurile robiei. 

Că acel popor nu se bucură de libertăţile 
fundamentale de care se bucură ceilalţi locuitori 
ai Ungariei și cari de doauă veacuri formează 
temelia cea mai puternică a civilizaţiunei mo- 
derne. 

Libertatea presei in Ungaria există numai 
pentru Unguri. Naţionalităţile în genere şi Ro- 
mânii în special, plătesc cu temnița neagră și 
cu saci de aur mai grei de cât vechile lanțuri 
de fer iluziunea de a se crede în timpuri mo- 
derne şi în ţară civilizată! 

In nu mai puţin de 10 ani (1886—1896) 
încercarea de-a scrie ceeace gândesc, a costat 
pe inteligenţile româneşti şi ne maghiare, 50 de 
ani de închisoare şi 200 mii de coroane amendă. 

In ultimii doi din urmă ani, libertatea de 
manifestare a gândirei, a fost plătită cu 128ani 
de temniţă şi cu mai bine de 300 mii coroane 
amenzi. 

Dar nu numai libertatea presei este împiede- 
cată, însăşi libertăţei ştiinţei pure i-se pun că- 
tuşe. Unul din cei mai distingi publicişti ai re- 
gatului este trimis înaintea justiţiei ungurești, 
spre condamnare sigură, pentru că a compus 
din date pur obiective, un op ştiinţific de istorie 
de o valoare netăgăduită. 

Granițele tuturor ţărilor sunt deschise pentru 
ştiinţa fiecăreia. 

Mii de mii de ziare şi volume circulă între 
tările Europei şi ale lumei, şi stabilesc acea in- 
fluenţă culturală reciprocă, acea simpatie fră- 
țească de la popor la popor şi dela om la 
om, care formează semnul distinctiv al lumei 
moderne. Granita ungurească este închisă pentru 
ştiinţa regatului român. 

Cele mai de seamă reviste ale noastre, o 
mare parte din ziare şi volume sunt oprite dea 
intră în Ungaria. 

Contactul sufletesc prin scris, care e permis 
de viaţa modernă statelor lumei întregi, şi celor 
mai depărtate, nu e permis fraţilor de acelaş 
sânge cari locuesc în ţări vecine! 

Libertatea întrunirilor în săli închise este 
permisă în orice stat al Europei. 

In Ungaria prin lege specială, anticonstitu- 
țională de altfel, legea lui Hieronymi, orice in- 
trunire naţională politică este oprită. 

lar prin întrunire naţională politică, Un- 
gurii înţeleg orice întrunire între oameni cari au 
aceeaş origină şi vorbesc aceeag limbă, alta decât 
cea maghiară. 

E indiferent scopul întrunirei. Îndată ce se 
intrunesc, întrunirea e declarată politică şi di- 
solvată ! 

Nu se poate mai perfid mijloc de stânje- 
nire a oricărui progres și în orice direcţie pentru 
poporul de origine şi naţionalitate română din 
Ungaria | 

Asociaţiunea indivizilor, cooperarea lor men- 
tală ori materială, este pârghia cea mai nouă 
şi cea mai puternică în mersul continuu pentru 
progres al lumei contimporane. Când sub pre- 
texte ridicule şi perfide, iei din mâna unui popor 
această armă, spuneţi in ce mod se asigură 
mersul cătră mai bine şi în ce mod se respectă 
libertatea conștiinței, singurele baze care îndrep- 
tăţesc existenţa unui stat? 

In toate ţările compuse de naţionalităţi şi 
cu regim parlamentar, acestea sunt reprezentate 
proporţional cu numărul lor ce le compun. 

In libera Ungarie însă, Românii n'au avut 
niciodată mai mult de 15 deputaţi din numărul 
de 400, de şi populaţia românească atinge aproape 
un sfert din intreaga populaţie a regatului Un- 
gariei. 

In administraţia tărei nu se întrebuinţează 
nici o inteleginţă românească. 

Dacă din punctul de vedere al libertăţilor 
politice Românii din Ungaria se găsesc în această 
tristă stare, apoi libertatea cultului religios şi li- 
bertatea învățământului în limba maternă nu sunt 
mai respectate. 

Aceste libertăţi primordiale de care se bu- 
cură până şi popoarele cele mai înapoiate din 
alte contingente, sunt răpite poporului românese 
din Ungaria. 

In organizarea bisericii Româno:-ortodoxe 
şi Româno-catolice de acolo, guvernul unguresc 
intervine necontenit, ştirbind autonomia ei, pu- 
nând fel de fel de piedeci exercitărei libere a 
cultului. 

Acum în urmă au mers până acolo, c'au 
impus elevilor români învăţarea în ungurește a 
catechismului ortodox. 

Dar unde nedreptatea este mai strigătoare 
la Cer, eşte impiedecarea instrucţiunei a 3 jum. 
milioane de supuşi in limba lor maternă! Este 
nemai auzit ca intro ţară întreagă, ale căreia 
şcoli sunt întreținute şi cu bani românești, să 
nu figureze în programe o oră de limba română. 


“lar după ce Românii, văzând vitregia Statului 


către dânşii, şi-au făcut şcoli private înfloritoare, 
guvernul maghiar, prin legea lui Apponyi, a cer- 
cat şi a reuşit să distrugă şi această rază de 
lumină şi de speranță ce mai ilumină sufletele 
năcăjite ale Românilor. 

Pe tot cuprinsul Ungariei aveau până mai 
zilele trecute şi Românii un simplu monument 
al lor: peatra libertăţei şi crucea sfântă dela Biaj, 
amintitoare despre unul din cei mai mari eroi 
ai lor şi susținători ai Imperului Habsburgic 
Austro-Ungar, marele şi viteazul Avram Iancu. 

Cu mână criminală au ras monumentul 
de pe fața pământului, şi vinovaţi, la adăpostul 
administraţiei şi justitiei maghiare, wau fost nici 
până astăzi descoperiţi şi pedepsiți. 

La toate aceste lucruri adevărate nu se poate 
răspunde cu veşnica şi obișnuita negare, ele să 
dovedesc prin fapte prea concrete. 

Cercetaţi registrele temniţilor, vizitaţi şcoa- 
lele românești şi vă veţi convinge. 

Citiţi articolele documentate ale marelui 
scriitor norvegian. B. Bjőrnson, care a făcut popo- 
rului românesc din Ungaria marea onoare de a-l 
apără şi veţi vedeă dacă impinşi de sentimentul 
nostru de fraţi exagerăm ceva. 

Când aceasta este soarta poporului român 
care face parte din regatul Ungariei, când limba 
şi religiunea lui sunt insultate, monumentele dis- 
truse şi libertatea alungată, întrebăm ce putere 
de înfrângere a inimii noastre a trebuit să avem, 
pentru a veni să serbăm acolo, unde milioane 
de fraţi ai nostri gem de durere? 

Vedem deci că dacă ne-am fi pus pe terenul 
dolitie al chestiunei naţionale, abţinerea noastră 
dela congresul din Budapesta ar fi fost pe deplin 
și justificată şi scuzată, 

Totuş cu toată durerea ce ne-au pricinuit 
şi ne pricinuesc suferinţele Românilor din Un- 
garia, din cauza  persecuţiunilor sistematice la 
cari sunt supuşi din partea maghiarilor, noi ne-am 
f înăbuşit durerea și am fi participat la congresul 
internaţional de medicină din Budapesta... 

In acest timp survine condamnarea la în- 
chisoare a d-nei Vlad, soţia unui deputat din 
parlamentul maghiar, pentru faptul că a făcut 
propagandă pentru limba ei maternă, la o școală 
românească din Transilvania, şcoală întreţinută 
din bani românești. 

Faptul acesta a revoltat la culme opinia 
publică din Regatul României. Este adevărat că 
această femeie mai în urmă a fost grațiată din 
clemenţa Impăratului; nu e însă mai puţin ade- 
vărat că condamnarea rămâne. 

Pe când Românii din regat erau sub in- 
fluenţa acestei abominabile condamnări, survine 
un alt fapt, care arată odată mai mult asuprirea 
pe care o exercită Ungurii asupra supușilor 


„români din regatul Ungariei. 


In curând urmând a se ţine la laşi, oraș 
considerat ca a doua capitală a României, un 
congres al studenţilor români de prin toate ţările 
unde se găsesc, presa ungară, ocupându-se de 
acest congres şi denunţând autorităţilor maghiare 
că mai multe şcoli românești din Ungaria şi-au 
anunţat participarea la acest congres, cere baro- 
nului d'Aehrenthal și contelui Apponyi să facă 
demersuri la Bucureşti, contra tendinţe! jignitoare 


' pentru: Unguri a congresului şi invită pe mini- 
` strul instrucţiunei 'să elimine din şcolile ungare 


pe toţii studenţii cari vor participă la aces con- 
gres, al cărui scop e pur cultural, şi nici decum 
politic. In consecinţă, rectoratele universităţilor 
din Ungaria au făcut cunoscut studenţilor ro- 
mâni că vor fl eliminaţi din acele universităţi, 
dacă vor participă la congresul studenţesc dela 
laşi. Aceeaşi soartă o vor aveă și studenţii ro- 
mâni cari se vor duce să audieze cursurile de 
vară ale universităţilor din regatul român. 


lată faptele cari ne interzic să luăm parte 
la lucrările congresului internaţional de medicină 


„ce se va tine la Budapesta. 


| 





Să nu ni se răspundă de confrații noștri 
din Ungaria că ştiinţa nu are naţiune, căci noi 


| le vom răspunde, că e tot atât de adevărat că 


oamenii de ştiinţă au o naţionalitate pe care 


_trebue s'o respecte tocmai în numele ştiinţei. Că 


chiar știința cere ca întrun stat organizat să 


"predomnească ca principii de guvernare, acele 
` legi generale cari permit desvoltarea deopotrivă 
; a tuturor popoarelor şi a tuturor inşilor locuitori 





„întrun stat. 


Toleranţa fiecărei credințe şi a fiecărei 
naţiuni, așa cum o practicăm noi în România, 
faţă de toţi şi fată și de Unguri, aceasta este 
povata ştiinţei pentru un stat și un popor, nu 
şovinismul barbar în numele cărora ne chinuese 


3 şi jumătate milioane de oameni. 


Ş'apoi doară toată ştiinţa modernă are 'ca 


. mamă libertatea de gândire şi de acţiune. Dacă 


popoarele n'ar fi cucerit acest dar preţios, dacă 
fiecare om de ştiinţă ar fi trebuit să fie ars pe 
rug ca Giordano Bruno sau condamnat ca Galileu 
pentru adevărurile ce le descopereă, unde ar fi 
ajuns oare știința modernă? 

Știința modernă este fica libertăţei și ea 
nu e fică vitregă. 

Prin cuceririle ei, ea a lărgit cercul de 
cunoştinţă al oamenilor, a spârcuit oreziile şi la 
rândul ei a pus aripi noui și puternice libertăţei 
mame. 

Cine ţine incătușat un popor nu s'a pătruns 
de adevărurile mari ale ştiinţei şi nu poate să 
aibă dreptul de a vorbi în numele ei. 

ine nu respectă libertatea a milioane de 
oameni şi nu le permite desvoltarea lor naturală, 
acela nu poate fi preot: senin al ştiinţei, căci 
păstrează însuşi izvorul ei: libertatea. 

De aceea până când poporul unguresc, până 
când conducătorii acelui popor, nu se vor pă- 
trunde de aceste adevăruri, devenite patrimoniu 
comun al tuturor popoarelor, medicii români cari 
se pot cel puţin echivală în valoare cu cei unguri 
inaintea areopagului european al știintei, nu vor 
pune piciorul ca congresişti pe pământul Ungariei. 

Până când inechităţile şi prigonirile de tot 
felul împotriva românilor din Ungaria, până când 
închisorile ei şi atentatele nu vor încetă, până 
când nu vom vedea că măcar oamenii de ştiinţă 
ai Ungariei nu protestează alăturea cu noi contra 
acestor nedemnităţi, noi ne vom abține dela orice 
manifestare de fraternitate în capitala Ungariei. 








„PARA NOASTRA“ 





Vioara măiastră a ştiinţei va fi totdeauna lipsită 
de o strună la Budapesta în congres. 


Şi se va şti pentru ce lipseşte acea strună. 
Dacă nu luăm parte la congres, aceasta 
însă nu va împiedecă ca pe toti congresiștii cari 
voind să viziteze Constantinopolul şi se vor opri 
în București, să-i primim cu toată dragostea şi 
să le facem şederea cât mai agreabilă şi mai utilă. 


Incheem acest memoriu regretând că perdem 
plăcuta ocaziune de a ne 'ntâlni cu confrații 
noştri de prin ţările cu adevărat înaintate în ci- 
vilizaţie, însă ne măgulim cu speranţa că cei 
trei ani ce vor urmă, vor trece repede, şi la vii- 
torul congres, care se va ţine în orice alt oraş 
de pe suprafaţa globului, vom căută să compensăm 
ceea-ce noi medicii români am perdut în anul 
1909.* 

Urmează iscăliturile preşedintelui și a mem- 
brilor dın comitetul Asociaţiei. 


STIRI. 
9 
W. R. Seton Watson, publicistul englez 
cunoscut sub pseudonimul Scotus Viator, a fost 8 
zile oaspele oraşului nostru. Insoţit de dnii O. Goga 
şi I. Schiopul. a făcut o excursiune la Blaj, unde 
a vizitat fruntaşii români, catedrala, gimnaziul, 
câmpul libertăţii şi câteva sate româneşti din jur. 
In Sibiiu de-asemenea a vizitat toate insti- 
tuțiile românești. Simpaticul publicist englez a fost 
primit de toate cercurile româneşti cu multă căl- 
dură, 

Din Sibiiu, di S. Watson a plecat Joi la 
Viena, de unde se va întoarce în patria sa, Scoţia. 
o 

Dioscurii burdiști la Bucureşti. Vineri au 
plecat la Bucureşti fraţii Ionescu, sub cuvânt că 
vizitează neamuri. In cercuri informate se sus- 
ține, insă, că au o misiune specială, anume ca 
din încredințarea guvernului ungar să îndemne 
— acum după graţiarea doamnei Vlad — me- 
dicii din România să vină la congresul din Bu- 
dapesta. Alţii cred a şti că scopul călătoriei 
acestor dioscuri burdişti este a îintemeiă la Bu- 
cureşti o foaie filo-maghiară... („Drapelul“). 

Credem că dioscurii burdişti vor fi întâm- 
pinaţi pretutindeni după merit. 





o i 

Răspunsul lui Björnson. Marele bard dela 
Nord, apărătorul popoarelor asuprite, a publicat 
în „Courrier Européen“ din Paris un articol în 
care arată nedreptăţile ce se săvârşesc în 
Croaţia prin înscenarea procesului contra Sàr- 
bilor „trădători de patrie“. Pentru acest articol, 
pressa maghiară l-a atacat pe Björnson afirmând 
că a fost plătit ca să scrie acest articol. In nu- 
mărul din urmă al revistei franceze cetim şi răs- 
punsul lui Björnson la această minciună. E scurt: 

„Dacă aş fi coruptibil, de multă vreme aş 
stă deja de cealaltă parte, căci corupţia practi- 
cată de Maghiari e cunoscută în toată lumea“. 


o 
„Lumea Nouă“. Sub titlul acesta va apare 
în America (Cleveland, O. W. 6007, Detroit Ave), 
cu începerea dela 15 lulie un nou ziar românese 
independent, sub direcţia dlui Vasile E. Moldovan. 


© 
Bartolomeiu Baiulescu, protopop în Braşov, 
a răposat la 21 Iunie n. în vârstă de 78 de ani. 
A fost un cald sprijinitor al tuturor mișcărilor 
româneşti. 
Odihnească în pace! 


© 

„Moravuri nouă“. Sub titlul acesta, „Tri- 
buna“ dela Arad publică o cartă postală deschisă, 
adresată de dl Birăuţiu, tipograf în Budapesta, 
dlui Gh. Pop, redactor la „Tribuna“ din Arad. 
Carta poștală e scurtă: „Domnule Ghiţă Pop. 
Te fac atent, că dacă nu vei încetă cu obrăz- 
nicia, voiu veni la Arad ca să vorbese cu D-ta. 
Vreau să te învăţ omenie — ca pe Rosenthal. 
— Birăuţ*..... : 

Departe am ajuns... DI Birăuţiu amenință 
cu bătaie pe un gazetar naționalist care-şi face 
datoria ! Cu drept cuvânt se indignează „Tribuna“ 

împotriva acestui nou fel de — discuţie... și se 
adresează deputatilor naționaliști Vlad, Vaida, 
Maniu, somându-i să declare dacă aprobă insul- 
tele ce le aduce un Birăuţiu... 

E vremea că deputaţii români vizaţi să-şi 
spună odată cuvântul. 


Confederaţiunea studenţilor din Balcani. Din 
Sofia se anunţă că o comisiune aleasă din sânul 
studenţimei bulgare urmează tratative cu delegaţii 
studenţilor din România pentru a găsi formula 
prin care să se poată ajunge la o înţelegere re- 
lativ la înfăptuirea confederației studenţeşti bal- 
canice. 

Studenţimea balcanică este foarte favorabilă 
acestei idei; de asemenea și cercurile intelec- 
tuale privesc cu multă simpatie sforţările tine- 
rimei. 

Ca început al acţiunei, se proiectează rea- 
lizarea unei apropieri cât mai strânse între in- 
telectualii bulgari şi cei români prin ţineri de 
conferinţi reciproce, traduceri din cei mai buni 
autori şi facerea de anchete și călătorii de studiu. 


o 

Suveranii catolici la Roma. „Perseveranza 
di Milano“ revine asupra chestiunii, dacă dife- 
riţii suverani catolici din Europa vor puteă să 
viziteze Expoziţia ce se proiectează pentru 1911 
în aducere aminte a intrării trupelor italiene 
regale în Roma papală. Impăratul Germaniei ar 
fi pentru idea, ca Vaticanul să nu facă dificultăţi 
suveranilor catolici doritori a-și conciliă credința 
lor religioasă cu datoriile de curtenie faţă de 
Casa de Savoia. 

Cardinalul Mery del Val rămâne, însă, in- 
flexibil asupra acestei chestiuni. Deci nici un su- 
veran catolic nu va mai merge la Roma, fie ina- 
inte fie pe timpul expoziţiunii proiectate. 

[=] 

Duelul fatal între doi ofiţeri. Un duel a avut 
loc zilele trecute, la Blankenberg, aproape de 
Berlin, între locotenenţii Zwitscher şi Granier, 
care a costat vieaţa celui dintâi. Zwitscher eră 
însurat și aveă doi copii. 

Asupra cauzelor acestui duel se comunică 
următoarele: 

Acum patru luni locotenentul Zwitscher a 
condus într'o seară pe logodnica locotenentului 
Granier acasă și cu aceasta ocaziune şi-a permis 
o necuviinţă, voind să o sărute. Fata i-a iertat 
atunci greșala şi i-a promis că nu va spune nimie 
logodnicului ei. După 2 luni, însă, ea totuşa adus 
cazul la cunoştinţa logodnicului ei, care la rândul 
lui l-a provocat pe Zwitscher la duel. 


© 
Examenul la școala de fete a „Asociaţiunii“ 
s'a terminat Marţi printr'o frumoasă festivitate 
în amintirea lui Eminescu. S'au cântat mai multe 
compoziţii ale unor poezii de Eminescu, s'au re- 
citat de cătră eleve diferite bucăţi din opera 
postului. Punctul culminant al acestei festivități 
a fost un frumos discurs ocazional asupra lui 
Eminescu, rostit de distinsul profesor al şeoalei 
DI I. Borcia. In acest discurs au fost relevate 
cu multă competență calităţile de om al gcoalei 
şi bun cunoscător al problemelor pedagogice prin 
cari s'a distins Eminescu. Tot din acest prilej 
delegatul comitetului centrai al Asociaţiunii Dl 
Nic. Ivan a pronunţat un bine simit şi călduros 
discurs dând bune sfaturi părintești elevelor. 
o 
Exploratorul Wellmann își amână voiajul 
spre Polul nord. O telegramă din Tromsă anunţă 
că exploratorul Wellmann, care proiectează un 
voiaj spre polul de nord cu balonul, s'a înapoiat 
la Tromsö. El fusese înştiinţat că hala balonului, 
ce se construise pe insula Demsk, a fost dărâ- 
mată de vânt. Welmann a sosit la Tromsö spre 
a cumpără material pentru o noauă hală. Con- 
struirea acestei hale va dură mai mult timp, 
astfel că Wellmann va fi nevoit să-și amâne 
voiajul pentru anul viitor. 
o 

Telegrafie fără sârmă între New-York și 
Paris. In New-York s'a făcut o instalaţiune înaltă 
de 200 metri pe turnul clădirii metropolitane 
pentru telegrafia fără sârmă. Inventatorul crede 
că va putea stabili o comunicaţiune directă și 
cu turnul Eiffel din Paris. 

5 . 

Divorțul miliardarului Gould. Zilele trecute 
s'a pronuntat, in New York, sentinţa în procesul 
de divorţ al soţilor Gould. Bărbatul a fost găsit 
vinovat și căsătoria lui deslegată. Soţia divorțată 
obține o rentă anuală de 36:000 da dolari (180 000 


coroane). 
o 


Țarul în Franţa. Intâlnirea celor doi şefi 
de stat ai Rusiei şi Franţei s'a fixat pe ziua de 
18 lunie v. la Cherbourg. E posibil ca intreve- 
derea să nu se facă în oraș, ci pe vapor. Cel 
puțin în programul de recepţiune al Ţarului nu 
figurează debarcarea lui în Cherbourg. 

o 

Sârbii în contra regelui lor. „Reichposti 
din Viena află din Sofia că un ziar socialist bulgar 
insultă pe regele Ferdinand pe care nu vrea 
să-l recunoască nici de principe, nici de rege al 
Bulgariei, deoarece n'a fost ales ca atare de So- 
brania cea mare. Prin urmare cere convocarea 


Sobraniei celei mari. 
o 


Membrii dumei ruse la Londra. Regele Eduard 
a primit la palatul Buckingham pe membri Dumei 
ruse, cari i-au fost prezentaţi de cătră ambasa- 
dorul rus şi i-a salutat printr'un călduros dis- 
curs, spunând că a urmărit dela început cu mare 
interes deliberările Dumei. Regele păstrează o 
plăcută amintire din cele două vizite ale sale 
în frumoasa Rusie pe care o va vizită încă şi 
în alte dăţi. Chomjakoft a multumit Regelui pentru 
primirea graţioasă ce li s'a făcut. 

o 

Demisia primului ministru Persan. Din Te- 
heran se anunţă că primul ministru Saadeddaulch 
şi-a dat demisia din cauza neînțelegerilor cu 
ceilalţi colegi ai săi. Şahul nu i-a primit demi- 
siunea, 

o 

Chestiunea bisericei Române din Budapesta. 
Preotul român Bogoievici s'a prezintat la pri- 
marul Capitalei spre a-l rugă ca să se rezerveze 
un loc pentru biserica românească, cu ocaziunea 
exproprierilor ce se fac acum în Capitală. Pri- 
marul a declarat că ar fi dispus să cedeze locul 
necesar chiar în mod gratuit, însă numai sub 
condiţia ca comunitatea românească să fixeze 
un termin hotărit pentru construirea bisericei. 
Cum însă comunitatea nu dispune de mijloacele 
necesare, cererea preotului român a rămas fără 


rezultat, 
[=] 


Alianță Sârbo-Turcă. In sferele politice din 
Belgrad s'a primit cu o deosebită satisfacţiune 
ştirea că Turcia e dispusă să încheie o alianţă 
cu Serbia, şi că s'au și început negocieri în pri- 
vința aceasta. Ceeace a indemnat pe Turcia la 
pasul acesta, a fost că, pe de o parte ea a aflat 
despre existenţa unei alianţe Austro-Bulgare, iar 
pe dealtă parte se teme de un conflict în Ma- 


cedonia din cauza Greciei. 
o 


Dificultăfie procesului Eulenburg. Tragerea 
la sorţi a juraţilor în procesul Eulenburg întâm- 
pină multe dificultăţi. Cei mai mulţi juraţi au 
înaintat tribunalului din Berlin certificate medi- 


cale, prin care se constată că dânşii sunt bolnavi 
sau că au nevoe de repaus. Până acum numai 
11 juraţi au putut fi trași la sorţi, pe când regu- 
lamentul prescrie un număr de 35 până la 40 de 
juraţi, dintre cari ar urmă să se aleagă curtea 
compusă din 12 juraţi. 

Din această cauză se crede că procesul nu 


va puteă incepe înaintea vacanţelor de vară. 
o 


Puternic curent antiagrar în Austria. Nume- 
roase întruniri de industrali şi comercianţi s'au 














„PARA NOASTRA“ 


ținut în diferite localităţi ale Austriei. Aşa sa 
ținut un mare meeting de protestare la Karlsbad, 
unde s'a luat o resoluţiune pentru protejarea in- 
tereselor tuturor claselor, ce au suferit pe urma 
politicei intransigente a agrarienilor. S'a decis ca 
neapărat să se încheie conventţiuni comerciale cu 
Statele din Orientul european. 

Meetinguri de acestea s'au mai ţinut — și 
tot în acelaş sens — la Pilsen, în Tirolul de 
Nord, Trautenau, Praga, unde ziarul „Cias“ al 
deputatului ceh Massaryk a insistat cu deosebire 
asupra votării tratatului de comerţ cu România, 
care e cel dintâi factor în politica orientală a 
Monarhiei austro-ungare. 


Solferino. 


In ziua de 11/24 Iunie sau împlinit tocmai 50 de ani 
decând s'a desfăgurat pe un front de 24 kilometri marea 
bătălie de la Solferino. 

Erà încă epoca de glorie a imperiului francez gi 
acelag Napoleon al III-lea, care mai târziu a condus tru- 
pele franceze la dezastrul dela Sedan, la Solferino, din zorii 
zilei, din fundul clopotniței de la Castiglione, judecase foarte 
clar situația armatelor şi dăduse porunci limpezi gi hotărite. 

Armata austriacă dispune de 198035 pedestrași şi 
19289 cavaleriști, dar în luptă n'au intrat decât 163124 
soldaţi. Armata franco-italiană aveă 173603 infanteriști și 
14353 cavaleriști dintre cari au luat parte la luptă 135234 
soldaţi. 

Lupta, care dură 16 ceasuri, fu da'ă sub direcţia 
personală a împăratului Prancisc-losif şi Napoleon al III-lea 
şi a regelui Victor Emanuel. 

De la început armata franceză a avut avantajul 
ofensivei, căci s'a pus în mişcare dela ora 3 a. m. surprin- 
zând asttel trupele austriace, cari aveau comanda să se 
miste mult mai târziu. 

Lupta se începe, în rânduri strânse, pept la pept, şi în- 
tinsa câmpie nu fu decât o mare de flacări. Nici un istorie n'a 
reuşit încă să ne dea imaginea acestui amestec fantastic de 
trupe: orăşele luate şi reluate cu baioneta; artileria lui 
Niel zdrobind artileria austriacă; regimente distruse de re- 
gimente; trei corpuri austriace sub comanda intrepridă a 
lui Windischgraetz sunt puse pe fugă de fantassinii lui 
Desvaux şi de lăncerii lui Partonneaux. 

La două ore după ameazi, generalul Forey pune 
mâna pe faimosul turn dela Solferino, porecilt „La Spia 
d'Italia“, spionul Italiei, şi la ora 4 centrul armatei aus- 
triace este spart, bătălia eră câştigată şi armata austriacă 
în plină retragere. 


a~ Fără concurenţă. “Apa 


prin toată lumea. 

- Spre binevoitoare cunoștință ! 
Am onoare a aduce la cunoştinţa O. P. din loc şi 


jur, cumcă am deschis în localul meu pe Bretter, piaţa 
Hermann, casele Consistoriului o 


+ PANORAMA, + 
UNIVERSALĂ 


PERMANENTĂ 


unde se poate vedea vederi pitoreşti şi călătorii ştiinţifice 


In fiecare săptămână se vor schimba seriile. 
Deschis în fiecare zi dela 9 a. m. pănă la 10 ore seara. 
Preţul intrării à persoană —'30 fil. 


Elevi corporativ sub conducerea unui superior în 
zile de săptămână pănă la 5 oare d. a. 10 fil. 


Cu toată stima: l. Barbu. 





Nr. 25 — 1909 





Invinşii perdură 650 ofițeri şi 19°311 soldați, aliații: 
8 generali, 936 ofiteri şi 17:305 soldați. 

Şi când te gândeşti la dezastrele armatei franceze. 
dela 1870, nu poţi să nu fi cuprins de admirare faţă de 
lupta eroică a trupelor de sub comanda lui Mac-Mahon, 
Canrobert, Bazaine, Wimpfen, Niel, Forey, Trochu, ete. ete.. 

Să nă uităm însă că în această luptă avem şi noi 
morţii noştri: grănicerii năsăudeni și bănăţeni s'au luptat 
cu îndârjire în rândurile austriace, în cât Napoleon al 
III-lea şi-a adus aminte de ei şi când a fost vorba de in- 
dependenţa ţării Româneşti, el a spus: merită să fie liber un; 
popor care s'a luptat vitejeşte pe câmpia dela Solferino.: 
Austria sărbătoreşte pe ultimul ofiţer rămas în viaţă, pe 
Fejérváry; noi să depunem o lacrimă în amintirea fraţilor 
noștri căzuţi pe pământ strein. l 

Cassa de păstrare (reuniune) ` 
în Sălişte. } 
Primeşte depuneri spre fructificare 
cu 4%, pe lângă un termin de anunţ mai 
lung cu 41/4%/,iar depuneri mai mari cu 5%/,. 
Depuneri se plătesc, după starea. 
cassei şi fără anunţ. | 
Darea de camete o plătește institutul. 
Depuneri și ridicări se pot face și 
pe cale poştală cu cecuri. 
Imprumuturi acoardă pe cambii,! 
pe obligaţiuni cu cavenţi, pe hipotecă 
precum şi ca credite de Ctourent pe 
lângă asigurarea hipotecară sau hârtii 
de valoare (acţii şi efecte publice). 
Etalonul de interese variază între 
8%, şi 6%, netto după mărimea împru-: 
mutului şi asigurarea oferită. 
19—20 Direcţiunea. 














Candidat de advocat 


cu praxă, află inmediat aplicare sub con- 
diţiuni favorabile. 


Dr. O. Russu, 


advocat — Sibiiu. | 

